open-index/open-wikipedia-markdown huggingface dataset:
Potkanokengura dlhonohá

**Potkanokengura dlhonohá** (lat. *Potorous longipes*) je druh z čeľade potkanokengurovité. 

Je to drobný vačkovec, žijúci v lesoch juhovýchodnej Austrálie. Skôr ako kenguru pripomína krysu. Dospelá potkanokengura váži 2 –  a od ostatných potkanokengúr sa líši predĺženými chodidlami na zadných končatinách. Srsť na tele je sivohnedá, brucho je svetlejšie, panvové končatiny naopak čierne.

Potkanokengura dlhonohá je samotárska, aktívna v noci. Cez deň sa ukrýva vo vegetácii, po zotmení zháňa potravu, ktorú vyhrabáva kratšími, ale silnými prednými nohami. Pohybuje sa po štyroch, pri rýchlom pohybe poskakuje po zadných. Živí sa prevažne hubami, plodnice húb tvoria približne štyri pätiny jej potravy, celkovo sa živí asi 30 rôznymi druhmi, okrem toho konzumuje ešte hmyz a zelené časti rastlín. 

Rozmnožovanie môže prebiehať po celý rok, no väčšina mláďat sa rodí v zime, na jar alebo začiatkom leta. Gravidita trvá 38 dní, rodí jedno mláďa, ktoré potom vo vaku saje mlieko až päť mesiacov a s matkou zostáva ešte ďalšie dva až tri mesiace.

## Referencie

## Iné projekty

## Zdroj

Kategória:Potkanokengurovité
Kategória:Zraniteľné druhy
Štátna cesta 3 (Chorvátsko)

**Štátna cesta 3** () je 218,4 kilometrov dlhá chorvátska štátna cesta.

Cesta začína na hraničnom prechode Goričan (hranica so Maďarskom), pokračuje cez mestá Čakovec a Varaždin cez hlavné mesto Záhreb, ďalej pokračuje popri diaľnici A1 a A6 do mesta Rijeka, ďalej pokračuje cez obce Pazin, Svetvinčenat až do obce Vodnjan, kde sa napája na cestu číslo 21.

## Externé odkazy
* Zoznam chorvátskych štátnych ciest *(chorvátsky)*
* Hrvatske ceste, d.o.o. Internetová stránka správcu   *(chorvátsky)*

## Iné projekty

3
Kengura červená

**Kengura červená** (staršie: **kenguru červená**; lat. *Osphranter rufus*; staršie: *Macropus rufus*, *Megaleia rufa*) je druh z rodu *[[Osphranter]]* (resp. *[[Macropus]]* v širšom zmysle) z čeľade kengurovité. V minulosti sa niekedy zaraďoval do samostatného rodu ***Megaleia*** (po slovensky kengura).

Je to najväčší žijúci vačkovec. Jeho dĺžka je 1 m až 1,6 m. Chvost býva dlhý 0,75 m až 1,2 m. Jeho hmotnosť je 25 kg až 90 kg. Ide o bežný druh. Jeho meno nie je odvodené od farby srsti, ale od farbiva vylučovaného žľazou na prsiach.

## Výskyt
Vyskytuje sa takmer v celej Austrálii, v najväčších počtoch žije v otvorenej savane s lesíkmi.

## Počet jedincov
Počet jedincov je premenlivý rok od roku. Keď je obdobie dažďov, môže populácia čítať až 12 000 000 jedincov, ale v období sucha klesá na 5 000 000. Samice sú gravidné len keď je dostatok dažďa a je dosť zeleného rastlinstva. Za dlhotrvajúceho sucha sa prestanú samcom tvoriť spermie.

## Potrava
Kengury červené využívajú na zabezpečenie vody svoj vysoko vyvinutý čuch, a ak sú vodné zdroje obmedzené, sťahujú sa až 200 km od svojich obvyklých pastvín. Pasú sa hlavne večer, spásajú šťavnaté výhonky tráv, byliny a listy.

## Sociálna jednotka
Žijú obvykle v skupinách od jedného po desať jedincov, pretože sa v období sucha môže nazhromaždiť pri jazierku okolo 1 500 kengúr červených.

## Predátory
Kengura červená sa považuje za škodcu a je lovená pre mäso a kožu. Jediným jej nepriateľom okrem človeka sú orol klinochvostý a pes dingo.

## Iné projekty

## Zdroje

*cs.wikipedia

Kategória:Kengurovité
Sanda Mamićová

**Sanda Mamićová** (neprechýlene Sanda Mamić; * 22. marec 1985, Záhreb, Chorvátska socialistická republika, Juhoslávia) je súčasná chorvátska profesionálna tenistka.

## Externé odkazy

Kategória:Chorvátski tenisti
Kategória:Osobnosti zo Záhrebu
Strážky

**Strážky** (, ) sú bývalá obec, dnes súčasť mesta Spišská Belá, okres Kežmarok. 

Nachádzajú sa v Popradskej kotline, na ľavom brehu rieky Poprad, do ktorej tu ústi potok Čierna voda. Ležia na ceste I/66 medzi Kežmarkom (5 km) a Spišskou Belou (2 km) a pri železničnej trati č. 185 (železničná zastávka), z ktorej odbočuje železničná vlečka do Spišskej Belej. V obci sa nachádza renesančný kaštieľ.

## História
* 2. polovica 12. storočia -  vznik obce
* začiatkom 14. storočia ju daroval kráľ Karol Robert darovacou listinou rodine Berzeviciovcov
* 1556 - významný rok v dejinách obce, kedy je obec donačnou listinou Ferdinanda I. darovaná rodine Horvath - Stansith a to za zásluhy pri obrane hradu Sihoť v protitureckých bojoch
* 1584 - založenie latinskej humanistickej školy Gregorom Horvath-Stansithom, zakladateľom tamojšieho zámku - kaštieľa. Založil aj knižnicu.
* 18. storočie - začiatkom storočia požiar kaštieľa spôsobil zánik školy v Strážkach.
* 1801 - Strážky prechádzajú do rúk rodu Szirmayocyov, po nich Mednyanszkých a Czobelovcov. Títo mali užívacie právo až do roku 1945.
* 1. januára 1972 - pričlenenie obce k Spišskej Belej ako miestna časť

## Pamiatky
* Kaštieľ v Strážkach - národná kultúrna pamiatka
* Kostol sv. Anny - filiálny kostol rímskokatolíckej farnosti  v Spišskej Belej, národná kultúrna pamiatka
* Zvonica - renesančná stavba spred roku 1629 - národná kultúrna pamiatka
* archeologický nalez osídlenia z paleolitu v lokalite Dlhá medza

## Referencie

## Literatúra
* 

## Externé odkazy
* Kaštieľ Strážky 
* Strážky na slovenskyraj.sk
* Kaštieľ Strážky na SlovakiaTourism.sk 
* SZM Strážky

Kategória:Mestské časti na Slovensku
Kategória:Spišská Belá
Medzinárodná štandardná atmosféra

**Medzinárodná štandardná atmosféra** (ISA; MSA) je atmosférický model, ktorý demonštruje, ako sa tlak, teplota, hustota a viskozita zemskej atmosféry menia v závislosti s rastúcou nadmorskou výškou. Podľa Medzinárodnej organizácie pre štandardizáciu sú hodnoty ISA štandardizované ako ISO 2533:1975. Tento model rozdeľuje atmosféru do vrstiev s lineárnou distribúciou teplôt.

## Iné modely štandardnej atmosféry

**[[ICAO štandardná atmosféra]]*
**[[U.S. štandardná atmosféra]]*
**[[NRLMSISE-00]]* je empirický, globálny matematický model Zemskej atmosféry. Je to model teploty a hustoty vzduchu v závislosti od výšky od zemského povrchu.

## Štandardná atmosféra ICAO (Standard atmosphere ICAO)
Je model atmosféry, v ktorom sa predpokladá, že:
* vzduch je dokonale suchý plyn;
* používajú sa fyzikálne konštanty:
** priemerná molárna hmotnosť na úrovni mora M0= 28,964420.10 – .mol-1
** atmosférický tlak vzduchu na úrovni mora P0= 1013,25 hPa
** teplota vzduchu na úrovni mora t0= 15 °C; T0= 288,15 K
** hustota vzduchu na úrovni mora ρ0= 1,.m-3
** teplota mrznutia vody Ti= 273,15 K,
** univerzálna plynová konštanta R* = 8,31432 J.K-1.mol-1
* teplotné gradienty:
**Geopotenciálna výška (km) Teplotný gradient (K.km-1)
**-5,0 až 11,0 – 6,5
**11,0 až 20,0 0,0
**20,0 až 32,0 1,0
**32,0 až 47,0 2,8
**47,0 až 51,0 0,0
**51,0 až 71,0 – 2,8
**71,0 až 80,0 – 2,0

Kategória:Atmosféra
Lesní bratia

**Lesní bratia** (est. *metsavennad*, lit. *miško broliai*, ) boli estónski, litovskí a lotyšskí protikomunistickí partizáni aktívni počas a po druhej svetovej vojne. Názov *Lesní bratia* sa po prvý raz objavil už počas Prvej ruskej revolúcie v roku 1905.

Lesní bratia podnikali ozbrojené akcie proti ZSSR počas jeho okupácie týchto troch pobaltských republík v rokoch 1940-1941, neskôr po následnej nemeckej okupácii opäť od roku 1944 až do roku 1953, kedy im po Stalinovej smrti sovietske autority ponúkli amnestiu. V menšom rozsahu pokračoval odpor až do roku 1978, kedy bol objavený posledný estónsky príslušník skupiny.

## Zdroje
* 

Kategória:Dejiny Estónska
Kategória:Dejiny Litvy
Kategória:Dejiny Lotyšska
Kategória:Druhá svetová vojna
Kategória:Studená vojna
Cesta II. triedy 426 (Slovensko)

**Cesta II. triedy 426** je cesta II. triedy na Slovensku v okrese Skalica. Jej dĺžka je 9,044 km.

## Priebeh
Cestná komunikácia sa začína hraničnom prechode Skalica-Sudoměřice do Česka. Cesta prechádza okolo Skalice, pričom južne od mesta sa križuje s cestou III/1146. Následne pokračuje juhozápadným smerom okolo obcí Vrádište a Kátov do mesta Holíč, pričom sa križuje s cestou III/1121 a dvakrát s cestou III/1127. V Holíči cesta končí na križovatke s cestami I. triedy I/2 a I/51.

## História
Pred rokom 1950 viedla cesta *II/426* len na území Česka, táto časť cesty však bola v roku 1950 preklasifikovaná na cestu I. triedy I/55 a cesta II/426 bola presmerovaná na Slovensko cez Skalicu do Holíča. 
Medzi rokmi 1958 a 1963 bola postavená nová cesta Holíč – Kúty a táto bola zaradená do cesty II/426. 

Po výstavbe diaľnice D2 Brno – Bratislava bol úsek pôvodnej cesty I/2 v Česku degradovaný (na II/425 a II/602), na Slovensku však cesta I/2 zostala cestou I. triedy a bola predĺžená do Holíča prekategorizovaním úseku cesty II/426.

## Zaniknuté úseky

### Cesta II/426A
Cesta II. triedy 426A bola cesta II. triedy pri Skalici. Jej dĺžka bola 4,389 km, začínala sa na štátnej hranici s Českom západne od obce Sudoměřice a začínala na križovatke s II/426 (v tom čase prieťah mestom Skalica) juhozápadne od centra mesta Skalica. Viedla súbežne so železničnou traťou č. 114, zo západu obchádza Skalicu (popri miestnej železničnej stanici). Na území Česka pokračuje ako cesta I. triedy 70 (v dĺžke cca 800 m), ktorá sa následne napája na cestu I. triedy 55. V roku 2011 bol úsek zaradený do cesty II/426 a pôvodný prieťah cez mesto Skalica bol rozdelený do ciest III. triedy a miestnych komunikácií.

## Referencie

* Miestopisný priebeh cestných komunikácií k 1.1.2012 (Slovenská správa ciest)

426
Zoznam chemických článkov/Ú

Tento index bol automaticky vygenerovaný podľa tejto kategorizácie. Obsahuje **5** článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## ús
Ústav analytickej chémieÚstav anorganickej chémie Slovenskej akadémie viedÚstav chemického a environmentálneho inžinierstvaÚstredná dogma molekulárnej biológie

## úz
Úzkopásmový filter

Kategória:Zoznamy chemických článkov
Štátna cesta 517 (Chorvátsko)

**Štátna cesta 517** je štátna cesta v Chorvátsku, ktorá sa nachádza v Osijecko-baranjskej župe a meria 27,5 kilometra. Spája štátnu cestu 2 pri obci Koška s obcami Valpovo a Šumarina. Cesta sa končí v križovatke so štátnou cestou 7 v meste Beli Manastir.

517
Potkanokengura Gaimardova

thumb|right|Potkanokengura Gaimardova

**Potkanokengura Gaimardova** () je malý, kengure podobný vačkovec, žijúci v lesnatých oblastiach juhozápadnej Austrálii.

## Opis
* hmotnosť: 1,1-1,6 kg
* dĺžka tela: 30-38 cm
* dĺžka chvosta: 29-36 cm
Potkanokengura Gaimardova je drobná kengura s dlhým chvostom, ktorý je rovnako dlhý ako telo zvieraťa. Má sivohnedú srsť, na ňufáku a na chvoste veľmi krátku. Chvost je zakončený čiernym strapcom.

## Rozšírenie
Pred príchodom bielych osadníkov sa potkanokengura Gaimardova vyskytovala v celej juhovýchodnej, južnej i juhozápadnej Austrálii, vo Veľkej Viktoriinej púšti, Veľkej piesočnej aj Gibsonovej púšti a rovnako v púšti Tanami v Severnom teritóriu.

## Stanovisko
Potkanokengura Gaimardova žije vo svetlých lesoch, hájoch, krovinách a vo vysokej tráve.

## Biológia
Je to samotárske zviera, každý jedinec obýva vlastný domovský okrsok, ktorý má rozlohu 20-40 ha. Sú aktívne v noci, deň trávia v hniezdach postavených z trávy a kôry stromov, samotné hniezda sú skryté pod krami alebo inou vegetáciou. Materiál na stavbu prináša s pomocou chápavého chvosta.

Živí sa nezelenými časťami rastlín - cibuľami, hľúzami alebo semenami a plodnicami podzemných húb. Huby samotné nie sú príliš výživnou stravou, ale potkanokengura Gaimardova hostí vo svojom predžalúdku symbiotické baktérie, vďaka ktorým dokáže zúžitkovať aj tento zdroj potravy. Okrem rastlín konzumuje aj hmyz a zdochliny.

Rozmnožuje sa celoročne, gravidita trvá 21 dní. Jediné mláďa potom ďalších 98 dní trávi vo vaku, potom ich samica vodí tak dlho, kým jej vak neopustí ďalšie mláďa. Potkanokengura Gaimardova sa dožíva 4-6 rokov.

## Poddruhy
Všetky dnes žijúce potkanokengury Gaimardovej patria do poddruhu *B. penicillata* ssp. *ogilbyi*.

## Referencie

## Iné projekty

Kategória:Potkanokengurovité
Kategória:Takmer ohrozené druhy
Pamiatkový fond

**Pamiatkový fond** je súbor hnuteľných vecí a nehnuteľných vecí vyhlásených podľa zákona 49/2002 Z.z. za národné kultúrne pamiatky, pamiatkové rezervácie a pamiatkové zóny.

Sú to aj veci, o ktorých sa začalo konanie o vyhlásenie za kultúrne pamiatky, pamiatkové rezervácie a pamiatkové zóny.

Kategória:Pamiatky
Pamiatkové územie

**Pamiatkové územie** je sídelný územný celok alebo krajinný územný celok sústredených pamiatkových hodnôt alebo archeologických nálezov a archeologických nálezísk, ktorý je z dôvodu ich ochrany podľa zákona 49/2002 Z.z. vyhlásený za pamiatkovú rezerváciu alebo pamiatkovú zónu.

Kategória:Pamiatky
Ľudovít XVIII.

**Ľudovít XVIII.** (* 17. november 1755, Versailles – † 16. september 1824) bol francúzsky kráľ, vnuk Ľudovíta XV., brat popraveného Ľudovíta XVI. a svojho nástupcu Karola X., príslušník kráľovského rodu Bourbonovcov.

## Životopis
Vyrastal vo Versailles na dvore Ľudovíta XV. v tieni svojho brata, následníka trónu, Ľudovíta XVI. Po narodení dostal titul vojvoda z Provence a po smrti svojho starého otca Ľudovíta XV. dostal titul „Monsieur“, ktorý patrí najstaršiemu kráľovmu bratovi. Patril ku konzervatívnej skupine monarchistov, ktorí si nepriali, aby Ľudovít XVI. ustupoval zástancom ústavy. V roku 1789 sa dokonca zaplietol do prípravy štátneho sprisahania, ktoré chcelo zosadiť umierneného Ľudovíta XVI. z kráľovského trónu. Vojvoda z Provence mal následne vládnuť Francúzsku ako regent. Sprisahanie však bolo odhalené. Vojvoda utiekol v roku 1791 z Francúzska a cestoval po celej Európe, kde hľadal spojencov v boji proti revolúcii. Zdržiaval sa vo Vestfálsku, Verone, ale aj v Rusku a v Anglicku. Po smrti svojho kráľovského brata sa najprv prehlásil za následníka trónu a uznal nárok kráľovho syna, desaťročného Ľudovíta XVII. na trón, a po jeho smrti v roku 1795 sa prehlásil za kráľa Ľudovíta XVIII. Republikánska vláda Francúzska však jeho nároky neuznala.

Diplomatickými cestami sa zapojil do bojov proti Francúzskej republike a následne proti Napoleonovi Bonaparte. Po prvej porážke cisára Napoleona I. sa stal oficiálne na niekoľko mesiacov kráľom. Následne sa Bonaparte vrátil z Elby a Ľudovít utiekol do Gentu. Po Napoleonovej porážke v bitke pri Waterloo sa vrátil na svoj túžobne očakávaný trón.

Počas svojej vlády v rokoch 18151824 najprv nevystupoval ako konzervatívny monarchista. Do svojich služieb povolal napríklad bývalého Napoleonovho ministra zahraničia Talleyranda. Následne však reštauroval monarchiu do podoby pred revolúciou v roku 1789. Politikov, ktorí v Konvente hlasovali v roku 1793 pre smrť kráľa, poslal do vyhnanstva. Opustiť vlasť museli napríklad bývalí konzulovia J. E. Sieyes alebo R. Ducos.

Po jeho smrti v roku 1824 sa vlády ujal jeho brat Karol X.

## Genealógia

## Literatúra
* DORAZIL, Otakar: *Vládcové nového věku. Kniha 3. (1792 - 1918).* Klatovy : Amlyn 1993. ISBN 80-901316-9-7
* MANSEL, Philip: *Louis XVIII.* Stroud : Sutton Publishing, 1999, x + 497 s. ISBN 0-7509-2217-6

## Iné projekty
 

## Zdroj
* 

Kategória:Bourbonovci
Kategória:Králi Francúzska
Kategória:Katolícki panovníci
Kategória:Osobnosti z Versailles
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Nositelia Kráľovského uhorského radu sv. Štefana
Kategória:Pochovaní v bazilike Saint-Denis
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Rytieri veľkokríža Rádu Kristovho
Cesta II. triedy 425 (Slovensko)

**Cesta II. triedy 425** je cesta II. triedy na Slovensku v okresoch Skalica a Senica. Jej dĺžka je 3,913 km. Cestná komunikácia II/425 sa začína na hraničnom priechode Brodské-Lanžhot do Česka. Pokračuje križovatkou s III/1129 a končí na križovatke s I/2 v obci Kúty. 

## História
Až do vybudovania diaľnice D2 bola II/425 v Česku i na Slovensku klasifikovaná ako cesta I. triedy 2 *(I/2)*. Táto cesta viedla pôvodne z Prahy až do Bratislavy, no po dostavaní diaľnice v Česku degradovaná na viaceré cesty II. triedy (úsek Lanžhot-hranica so Slovenskom-Kúty na II/425) a na Slovensku bola jej trasa odklonená na Holíč a ukončená v križovatke s I/51.

## Zdroje
* Miestopisný priebeh cestných komunikácií (Slovenská správa ciest)

425
Kategória:Doprava v okrese Malacky
Kategória:Doprava v okrese Skalica
WTA Tour 2008

## Január

## Február

## Marec

## Apríl

## Máj
} Oľga Govorcovová6–1, 6–2|| Marina Erakovicová /  Polona Hercogová

|- valign="top"
|rowspan=2| 19. máj - 25. máj || rowspan=2| 2008 Internationaux de Strasbourg  Strasbourg, Francúzskoantuka || rowspan=2| Tier III ||  **[[Anabel Medinová Garriguesová]]**4–6, 7–6(4), 6–0|| Katarina Srebotniková ||rowspan=2| Čan Jung-žan Timea Bacsinszká ||rowspan=2| Pcheng Šuaj Ai Sugiyamová Flavia Pennettová Aľona Bondarenková
|- valign="top"
| Tatiana Perebijnisová /  Jen C’6–4, 6–7(3), 10–6 || Čan Jung-žan /  Čuang Ťia-žung

|- valign="top"
|rowspan=3|26. máj - 8. jún||rowspan=3| **[[French Open 2008]]**  Paríž, Francúzskoantuka || rowspan=3|Grand Slam || **[[Ana Ivanovićová]]** 6–4, 6–3 || Dinara Safinová  || rowspan=3|  Svetlana Kuznecovová Jelena Jankovićová|| rowspan=3| Jelena Dementievová Kaia Kanepiová Carla Suárezová Navarrová Patty Schnyderová
|- valign="top"
|  Anabel Medinová Garriguesová /  Virginia Ruanová Pascualová2–6, 7–5, 6–4||  Casey Dellacquová /  Francesca Schiavoneová
|-valign=top
| Mixed Doubles: Viktorija Azarenková /  Bob Bryan6–2, 7–6(4) ||  Katarina Srebotniková /  Nenad Zimonjić
|}

## Jún

## Júl

## August


Kategória:Tenis v 2008
2008
Anorthosis Famagusta FC

**Anorthosis Famagusta** () je cyperský futbalový klub založený v meste Famagusta a v súčasnosti sídliaci v meste Larnaka. Klub bol založený 30. januára 1911. Najväčší úspech dosiahol tento klub v sezóne 2008/09, keď sa kvalifikoval do skupinovej fázy Ligy majstrov.

## Liga majstrov 2008/2009
### Predkolá

## Slávni hráči
*  Arian Beqaj (brankár)
*  Predrag Ocokoljić (obranca)
*  Vincent Laban (záložník)
*  Climenti Tsitashvili (útočník)
*  Traianos Dellas (obranca)

## Externé odkazy
* Oficiálna stránka


Kategória:Cyperské futbalové kluby
Kategória:Futbalové kluby založené v 1911
Slovan Bratislava

**Slovan Bratislava** môže byť:
* hokejový klub, pozri HC Slovan Bratislava
* futbalový klub, pozri ŠK Slovan Bratislava
* basketbalový klub žien, pozri BK Slovan Bratislava
* ragbyový klub, pozri 1. RC Slovan Bratislava
* futsalový klub, pozri ŠK Slovan Bratislava futsal
* bejzbalový klub, pozri BC Slovan Bratislava
* hokejbalový klub, pozri HBT Slovan Bratislava
* niekdajší vodnopólový klub, pozri Slovan Bratislava (vodné pólo)
* niekdajší futsalový klub, pozri ŠK Slovan FTVŠ UK Bratislava
* tenisový klub, pozri TK Slovan Bratislava
LIEKinfo

**LIEKinfo** je databáza liekov registrovaných na Slovensku vytvorená v spolupráci so VšZP.

Databáza poskytuje informácie o cene liekov, doplatkoch pacientov... Garantom a partnerom projektu je Všeobecná zdravotná poisťovňa (VšZP). Databáza je bezplatne dostupná verejnosti. Údaje v databáze sú aktualizované štvrťročne, vždy k dátumu novej kategorizácie liekov Ministerstva zdravotníctva.

Údaje o liekoch obsahujú: 
*názov lieku
*doplnok k názvu (tvorí ho skratka liekovej formy, veľkosť balenia, obsah liečiva) 
*indikačná (terapeutická) skupina (IS)
*výdaj lieku (viazanosť na lekársky predpis) 
*trieda lieku (originálny, generický)
*predajná (konečná) cena lieku v lekárni
*výška úhrady zdravotnej poisťovne
*doplatok pacienta
*text príbalovej informácie pre pacienta, ktorý bol schválený Štátnym ústavom pre kontrolu liečiv (ŠÚKL)

## Externé odkazy
*Adresa databázy

kategória:Farmácia
Kategória:Slovenské webové stránky
Cesta II. triedy 428 (Slovensko)

**Cesta II. triedy 428** je cesta II. triedy na Slovensku. Nachádza sa v okrese Žarnovica a tvorí prieťah Žarnovicou. Jej celková dĺžka je 4,431 km.

## História
Počas spoločnej federácie s Českom ležala *II/428* na Morave na trase Drysice-Zdounky-Staré Město (leží tam dodnes). V tom čase bola dnešná slovenská II/428 kategorizovaná ako súčasť cesty I/65. Po vystavaní obchvatu Žarnovice bola I/65 presunutá, pretože v tom čase sa všetky cesty označené dopravnou značkou *Rýchlostná cesta* evidovali ako cesty I. triedy. Pôvodnej I/65 vedúcej cez centrum Žarnovice sa pridelilo voľné číslo 428 a zároveň bola degradovaná na cestu II. triedy.

## Priebeh trasy
II/428 začína križovatkou *Žarnovica-juh* s rýchlostnou cestou R1, s ktorou je v peáži aj I/65. Cesta vchádza do intravilánu Žarnovice, križuje sa s III/2530 a následne v samom centre mesta aj s II/512. Cesta sa po niečo vyše štyroch kilometroch končí v križovatke *Žarnovica-sever* opäť s s rýchlostnou cestou R1 a I/65. Odtiaľ je už I/65 vedená samostatne, teda mimo trasy R1.

## Referencie
* Miestopisný priebeh cestných komunikácií (Slovenská správa ciest)

428
Kategória:Doprava v okrese Žarnovica
Leopold Moravčík

**Leopold Moravčík** – jeden z najvýznamnejších slovenských zahraničnopolitických novinárov sedemdesiatych až deväťdesiatych rokov 20. storočia. Narodil sa v Lúčkach, okres Ružomberok, vyštudoval žurnalistiku na FF UK a postgraduálne medzinárodné vzťahy a právo na PF UK v Bratislave a zahraničnopolitickú žurnalistiku na Fakulte žurnalistiky UK v Prahe.

Aktívne pôsobil v Československej televízii do roku 1990 ako moderátor a komentátor, neskôr v denníku Pravda. V roku 1984 získal najvyššie televízne ocenenie Zlatý krokodíl v oblasti publicistiky. Po roku 2000 bol činný predovšetkým ako pracovník štátnej správy (Ministerstvo školstva SR a Kancelária prezidenta SR) a zároveň ako autor literatúry faktu. 

## Knižné publikácie
**Čína na dlhom pochode* (2002)
**Lži, ktoré menili svet* (2005)
**Ženy, ktoré menili svet* (2007)
**Vzbura proti maďarizácii: Obec Lúčky v rokoch 1906 – 1911* (2009)
**Výhybky dejín*: *Udalosti, ktoré urobili svet takým, aký je* (2011)
*  *Pramene zdravia a nádeje: 300 rokov Kúpeľov Lúčky (2012)*
* *Bastardi v politike (2013)*
* *Sprisahanie proti konšpiráciám (2015*)
* *Čína na konci Dlhého pochodu (2017)*
**Objavené v zápisníkoch. Polstoročie očami novinára (2019)*
*Nezbedné príbehy (2020)
*Posledný liptovský kuruc (2022)
*Hotel na samote (2023)
*Príbehy spod Choča (2024)

**Preklady:**

WANG Ji-wej: Čína a Nová hodvábna cesta (2021)

## Referencie
*Knihy
*Recenzia

Kategória:Slovenskí spisovatelia
Kategória:Slovenskí novinári
Cesta II. triedy 484 (Slovensko)

**Cesta II. triedy 484** je cesta II. triedy na Slovensku v okrese Čadca. Jej dĺžka je 10,389 km a spája Česko a Turzovku.

## Priebeh trasy
II/484 sa začína na štátnej hranici s Českom, kde nadväzuje na tamojšiu cestu II. triedy 484. V Klokočove sa križuje s III/2026, v Turzovke zas s cestou III/2020. Cestná komunikácia sa končí na križovatke s II/487.

## Referencie
* Miestopisný priebeh cestných komunikácií (Slovenská správa ciest)

484
Kategória:Doprava v okrese Čadca
Ásimina trojlaločná

**Ásimina trojlaločná** (iné názvy: **asimína trojlaločná, asimina trojlaločná**; lat. *Asimina triloba*) je druh z čeľade anonovité. Plody (príp. aj rastlina) sa ľudovo nazývajú aj **paw-paw** (z angličtiny), **indiánsky banán** alebo **banán severu**.

Pochádza z východnej časti Severnej Ameriky.

## Opis
Ásimina je veľký krík alebo malý strom rastúci do výšky cca. 11 metrov (zriedka do 14 m) s kmeňom o priemere 20-30 cm.

Listy sú opadavé, špirálovito rastúce, široké, kopijovité, 15-30 cm dlhé. Majú insekticídne účinky.

Kvitne skoro na jar a v tom istom čase sa objavia aj prvé listy. Nie príliš výrazné, purpurové kvety majú priemer 2-5 cm a tvorí ich 6 lupeňov a 3 kališné lístky. Mierne zapáchajú.

Bobuľovité plody sú veľké, žltozelené, dlhé 5 až 25 cm a 7-10 cm široké. Obsahujú niekoľko hnedých semien o priemere 15-25 mm. Dužina je po dozretí mäkká a chutná. Veľké semená sú mierne jedovaté.

## Stanovište
Asimínu možno pestovať prakticky všade tam, kde sa pestujú jablone. Vyhnúť sa treba veterným a suchým lokalitám, ale tiež ťažkým či zamokreným pôdam. Pokiaľ je vysadená na príliš slnečné stanovište, odporúča sa jej čiastočné tienenie v prvých rokoch po výsadbe.

## Iné projekty

## Galéria

image:Asimina triloba - pawpaw - desc-flower.jpg| kvety
image:Asimina triloba1.jpg| vetva
image:Asimina triloba3.jpg| plody
image:Asimina triloba red fern farm.jpg| rozrezaný plod
image:Asimina triloba.jpg| semená


## Zdroje
* Flora of North America: ''Asimina triloba''
* USDA Plants Profile: ''Asimina triloba''
* ''Asimina triloba'' images at bioimages.vanderbilt.edu 
* Natural Heritage Information Centre / ''Centre d'information des heritages naturelles'' — '''''Asimina triloba''''' .  Ontario Ministry of Natural Resources / *Ministère des richesses naturelles*.  Queen's Printer for Ontario, 2002.  Accessed 4 May 2006.
* 
* 
* 

## Referencie

Kategória:Ovocie
Kategória:Anonovité
Kategória:Najmenej ohrozené druhy
Mičurin

**Mičurin** môže byť:
* ruský architekt, pozri Ivan Fiodorovič Mičurin
* ruský šľachtiteľ a ovocinár, pozri Ivan Vladimirovič Mičurin
Ivan Vladimirovič Mičurin

**Ivan Vladimirovič Mičurin** (rus. Иван Владимирович Мичурин; * 15. október podľa juliánskeho/27. október podľa gregoriánskeho kalendára 1855, Dolgoje, Rusko – † 7. jún 1935, Mičurinsk) bol ruský botanik, šľachtiteľ a ovocinár. Jeho výskum bol významným príspevkom v oblasti genetiky, hlavne ovocinárstva.

Spočiatku pestoval ovocné druhy vhodné pre oblasť stredného Ruska. Využil ovocné odrody z rôznych oblastí Ázie, rastúce v studenom podnebí s krátkou vegetačnou dobou. Krížením týchto odrôd s európskymi vypestoval asi 300 nových druhov ovocia, hlavne jabloní, vhodných pre drsné podmienky vnútrozemského podnebia stredného Ruska. Posunul tým hranice pestovania ovocia výrazne severnejšie. Svoje skúsenosti zhrnul v knihe *Výsledky šesťdesiatročných prác*. Posmrtne vyšli jeho zbierky prác, ktoré boli preložené do mnohých jazykov.

Vyznamenaný Radom sv. Anny III. stupňa (1912), nositeľ Leninovho radu (1931) a čestný člen Akadémie vied ZSSR (1935).

## Iné projekty

## Externé odkazy
* Mičurin na imichurin.narod.ru 

Kategória:Nositelia Radu Lenina
Kategória:Ruskí botanici
Kategória:Ovocinári
Kategória:Držitelia Radu svätej Anny
Jared Leto

**Jared Leto,** občianskym menom **Jared Joseph Leto** (* 26. december 1971, Bossier City, Louisiana, USA) je americký herec a spevák, pôsobiaci v skupine 30 Seconds To Mars

## Život a kariéra
Začal študovať na University of the Arts vo Philadelphii, odkiaľ prešiel na Školu vizuálnych umení na Manhattane. Spoločne s bratom Shannonom je členom hudobnej skupiny *[[30 Seconds to Mars]]*. Skupina je úspešná, pričom je schopný venovať sa aj svojej hereckej kariére. Za film *Dallas Buyers Club* získal v roku 2014 Oscara za najlepší mužský herecký výkon vo vedľajšej úlohe. Zaujímavosťou je, že kvôli úlohe závislého od heroínu vo filme *[[Requiem za sen]]* schudol takmer 13 kg, kým kvôli úlohe Marka Davida Chapmana vo filme *[[Zavraždenie Johna Lennona (film)|Zavraždenie Johna Lennona]]* pribral 28 kg. Pôvodne mal hrať hlavnú mužskú úlohu vo filme *[[Awake]]*, tú nakoniec získal Hayden Christensen. V roku 2016 sa objavil v role Jokera (Postava patriaca DC Comics) vo filme Suicide squad.

## Filmografia
*2022: Morbius (Michael Morbius)
*2021: Malé veci (The Little Things)
*2021: Zack Snyder's Justice League
*2018: The Outsider
*2017: Blade Runner 2049
*2016: Suicide Squad (Joker)
*2013: *[[Klub poslednej nádeje]] (Dallas Buyers Club)* (Rayon)
*2012: *[[Artifact]]* (Jared Leto)
*2009: *[[Pán Nikto]] (Mr. Nobody)* (Nemo Nobody)
*2007: *[[Zavraždenie Johna Lennona (film)|Zavraždenie Johna Lennona]] (Chapter 27)* (Mark David Chapman)
*2006: *[[Osamelé srdcia]] (Lonely Hearts)* (Raymond Martinez Fernandez)
*2005: *[[Obchodník so smrťou]] (Lord of War)* (Vitalij Orlov)
*2004: *[[Alexander Veľký (film z 2004)|Alexander Veľký]] (Alexander)* (Hefaistion)
*2002: *[[Úkryt (film)|Úkryt]] (Panic Room)* (Junior)
*2002: *[[Highway (film z 2002)|Highway]]* (Jack Hayes)
*2000: *[[Sunset Strip]]* (Glen Walker)
*2000: *[[Americké psycho]] (American Psycho)* (Paul Allen)
*2000: *[[Requiem za sen]] (Requiem for a Dream)* (Harry Goldfarb)
*1999: *[[Černá a bílá]] (Black and White)* (Casey)
*1999: *[[Klub bitkárov (film)|Klub bitkárov]] (Fight Club)*
*1999: *[[Narušenie]] (Girl, Interrupted)* (Tobias 'Toby' Jacobs)
*1998: *[[Temná legenda]] (Urban Legend)* (Paul Gardener)
*1998: *[[Basil]]* (Basil)
*1998: *[[Tenká červená čiara]] (The Thin Red Line)* (podplukovník Whyte)
*1997: *[[Zázračný běžec]] (Prefontaine)* (Steve Prefontaine)
*1997: *[[Serpentíny (film z 1997)|Serpentíny]] (Switchback)* (Lane Dixon)
*1996: *[[Posledný zo slávnych kráľov]] (The Last of the High Kings)* (Frankie Griffin)
*1994: *[[Cool and the Crazy]]* (Michael)

## Externé odkazy
* 
* Oficiálna stránka
* Instagram
* Jared Leto na filmklu.sk 

Kategória:Filmoví herci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon vo vedľajšej úlohe
Kategória:Držitelia Critics' Choice Movie Awards
Kategória:Držitelia ceny Independent Spirit Award
Kategória:Držitelia ceny Satellite Award
Kategória:Držitelia Screen Actors Guild Award
Kategória:Enviromentalisti USA
Kategória:Osobnosti z Louisiany
Tolmačov Dol

**Tolmačov Dol** (; pozor na zámenu s blízkou sopkou Vulkan Tolmačova/gora Tolmačova) je názov vulkanického komplexu, nachádzajúceho sa v južnej časti Kamčatky, severovýchodne od kaldery Opala. Komplex pozostáva z väčšieho počtu troskových kužeľov pleistocénno-holocénneho veku, ktoré ležia v lokálnej depresii medzi vulkánmi Opala a Gorelyj, po oboch stranách jazera Ozero Tolmačova. Posledná väčšia erupcia komplexu sa odohrala pred 4&nbsp;600 rokmi, miestom erupcie bol kráter *Časa* v severnej časti komplexu. Absolútne posledná erupcia prebehla pred 1&nbsp;700 až 1&nbsp;600 rokmi opäť v severnej časti komplexu.

## Externé odkazy
* www.volcano.si.edu  - vulkanický komplex Tolmačov na Global Volcanism Program 
* http://wikimapia.org/#lat=52.5516695&lon=157.7300263&z=11&l=0&m=s&v=9

Kategória:Sopky Kamčatky
Kategória:Troskové kužele
Kategória:Tisícovky v Rusku
Viľučinskij

**Viľučinskij** je neaktívny stratovulkán, nachádzajúci sa v južnej časti polostrova Kamčatka, asi 25&nbsp;km juhozápadne od Avačského zálivu. Svahy vulkánu pokrývajú hlboko erodované údolia a pri jeho základni sa nachádza niekoľko bazaltových troskových kužeľov a lávových dómov. Vek stratovulkánu sa odhaduje na pleistocén, no sopečná činnosť sa končila až začiatkom holocénu, približne pred 10&nbsp;000 rokmi.

## Externé odkazy
* www.volcano.si.edu - stratovulkán Viľjučik na Global Volcanism Program 

Kategória:Sopky Kamčatky
Kategória:Stratovulkány
Kategória:Dvojtisícovky v Rusku
Inžinier architekt

**Inžinier architekt** (skratka **Ing. arch.**) je akademický titul, ktorý sa udeľuje po absolvovaní inžinierskeho štúdia v oblasti architektúry a urbanizmu.

Tento titul je špecifický po ukončení štúdia II. stupňa na fakulte architektúry v odbore „*Architektúra a urbanizmus*“. V ostatných odboroch sa udeľuje väčšinou titul inžinier. Avšak dá sa pokračovať aj v III. stupni tj. postgraduálnom a získať tak titul PhD. Po ukončení len I. stupňa fakulty architektúry sa vo všetkých odboroch udeľuje titul bakalár (Bc.).

## Referencie

Kategória:Vysokoškolské tituly
Kategória:Architektonické vzdelanie
Tolmačov

**Tolmačov** (rus. Толмачев) môže byť:
* skrátene Tolmačov Dol
* sídlo v Rusku, pozri Tolmačov (sídlo)
* ruské priezvisko

## Pozri aj
*Tolmačova
Zdenka Hásková

**Zdenka Hásková** (* 28. máj 1878, Hradištko† 7. november 1946, Praha) bola česká spisovateľka, novinárka, prekladateľka a divadelná kritička.

V rokoch 1910 – 1918 bola redaktorkou *Pražských novin* a v rokoch 1918 – 1926 pôsobila v *Československej republike*. Písala najmä o kultúre. Bola tiež prekladateľkou z južnoslovanských jazykov.

V roku 1928 sa stala manželkou básnika Viktora Dyka.

## Referencie


## Externé odkazy
* Zdenka Hásková – Středočeská vědecká knihovna v Kladně

Kategória:Českí spisovatelia
Kategória:Českí prekladatelia
Kategória:Českí novinári
Kategória:Českí divadelní kritici
Analógová televízia

right|thumb|Šum v analógovom televíznom prijímači

**Analógová televízia** je systém televízneho vysielania, ktorý kóduje a vysiela televízny obraz a zvuk ako analógový signál. Všetky televízne systémy, ktoré predchádzali digitálnej televízii, ako napríklad NTSC, PAL alebo SECAM, sú analógové televízne systémy.

V EÚ musí byť vysielanie analógových televíznych systémov ukončené najneskôr 31. decembra 2011. 

## Referencie


Kategória:Televízna technika
Thomsonov model atómu

**Thomsonov model atómu** je jedna z historických predstáv toho, ako vyzerajú atómy. Tento model atómu (nazývaný aj **pudingový model**) navrhol objaviteľ elektrónu (1897) J.J. Thomson v roku 1904 ešte pred objavom atómového jadra. Podľa Thomsonovho modelu sa atóm skladá z elektrónov, ktoré sú obklopené "polievkou" kladného náboja vyvažujúc tak záporný náboj elektrónov (ako keby boli záporne nabité hrozienka obklopené kladne nabitým pudingom). Elektróny mohli byť v atóme umiestnené rôzne a mohli vytvárať rôzne štruktúry. Elektróny však Thomson nazýval len časticami, aj keď G.J. Stoney navrhol nazývať elektrické častice elektrónmi už v roku 1894.

Thomsonov model bol prirovnávaný (nie samotným Thomsonom) k hrozienkovému pudingu. Táto predstava predpokladá, že častice sú statické, čo však podľa Thomsona neboli.

## Vyvrátenie modelu
Model bol vyvrátený experimentom Geigera a Mardsena (1909), ktorý E. Rutherford v roku 1911 interpretoval ako pozorovanie veľmi malého jadra atómu nesúceho veľmi vysoký kladný náboj (dostatočný pre vyváženie približne 100 elektrónov v zlate). To viedlo k Rutherfordovmu modelu atómu a následne (po tom, čo H. Moseley v roku 1913 poukázal na to, že jadrový náboj bol veľmi blízky atómovému číslu) k predpokladu A. Broeka, že atómové číslo odpovedá náboju jadra. Napokon v roku 1913 predstavil Niels Bohr prvý kvantový model atómu, v ktorom je jadro pozostávajúce z kladného náboja (v množstve atómového čísla) obklopené rovnakým počtom elektrónov umiestnených v orbitálnych hladinách.

## Referencie

Kategória:Atómová fyzika
Kategória:Zastarané teórie
Cesta II. triedy 487 (Slovensko)

**Cesta II. triedy 487** je cesta II. triedy na Slovensku v okrese Čadca. Spája štátnu hranicu s Českom a cesty I/10 v Makove a I/11 v Čadci. Jej celková dĺžka je 26,874 km.

## Priebeh trasy
Cestná komunikácia sa začína na hranici s Českom ako pokračovanie českej cesty II/487, v tesnej blízkosti cesty I/10. Po veľmi krátkom samostatnom úseku nasleduje peáž s I/10.  Peáž s I/10 sa končí v obci Makov. Spoločný úsek vedie po trase európskej cesty 442. Za touto obcou znova II/487 vedie samostatne a križuje sa s III/2022 a III/2023 vo Vysokej nad Kysucou. Ďalej sa križuje s cestami II/541, III/2024 a II/484 v Turzovke. Ďalšie obce na trase sú Podvysoká (križovatka s III/2025), Staškov s križovatkami s III/2026, III/2027, III/2034 a Raková, kde sa križuje s cestami III/2028 a III/2030. Cesta II/487 potom vchádza do Čadce, kde končí križovatkou s I/11.

## História
V minulosti bol súčasťou cesty aj úsek Čadca-Skalité-hraničný priechod Skalité-Zwardoń (v úseku Čadca - Svrčinovec v peáži s I/11) ktorý bol prekategorizovaný na cestu I. triedy č. 12.

## Referencie
* Miestopisný priebeh cestných komunikácií (Slovenská správa ciest)

## Iné projekty

487
Kategória:Doprava v okrese Čadca
Verejná bezpečnosť

[náhľad|Vozidlo [Lada 2103 Verejnej bezpečnosti]]
[thumb|Prilba a [brigadírka používaná Verejnou bezpečnosťou.]]

**Verejná bezpečnosť** (skratka **VB**, , skratka *VB*) bola uniformovaná zložka Zboru národnej bezpečnosti, ktorá plnila úlohu polície v Československu v rokoch 19471991, t. j. najmä počas totalitnej vlády Komunistickej strany Československa. Verejná bezpečnosť zanikla v roku 1991 transformáciou na Políciu Českej republiky pôsobiaci v Česku a Policajný zbor Slovenskej republiky pôsobiaci na Slovensku.

## Iné projekty

## Zdroje
* iBadatelna.cz

Kategória:Zbor národnej bezpečnosti
Transnistria (druhá svetová vojna)

[thumb|right|Mapa územia okupovaného [Rumunskom medzi Dnestrom a Južným Bugom rozdelená na 13 judeţov]]
**Transnistria** (po rumunsky: *Transnistria*) alebo **Zadnestersko** alebo nesprávne **Podnestersko** bola zóna rumunskej okupácie na území Sovietskeho zväzu počas druhej svetovej vojny. Územie bolo vytvorené na základe nemecko-rumunskej dohody, ktorá bola podpísaná v Benderách 30. augusta 1941.

Na základe tohto dohovoru rumunský diktátor Ion Antonescu vydal 19. augusta 1941 Dekrét č. 1 o rumunskej správe Transnistrie s rezidenciou vlády v Tiraspole.

Dejiny rumunskej okupácie Transnistrie sa skončili 20. marca 1944, keď príslušníci sovietskej Červenej armády oslobodili toto územie od rumunských a nemeckých fašistických vojsk.

## Getá
Getá mali v tejto oblasti veľmi jasnú štruktúru moci na čele s tzv. oblastným prezidentom. Od začiatku roku 1942 z oblasti Besarábie a severnej Bukoviny deportované židovské obyvateľstvo žijúce v transnistrijskom gete, dostávalo regulárnu finančnú podporu židovského spoločenstva Rumunska a neskôr (1943) aj medzinárodnú pomoc európskych organizácií. Práve táto pomoc bola jednou zo zvláštností tohto geta a pričinila sa o záchranu života mnohých väzňov, ktorým sa z tábora smrti podarilo uniknúť. V prípade Slovanov a slovanského obyvateľstva rumunská moc používala tvrdý režim, ktorého najvyššia forma bola trest smrti. Minimálne práva na zabezpečenie svojich životných potrieb mali len tí väzni, ktorých potrebovala okupačná správa. Tým dávala tzv. chlebové talóny (lístky), ktorých cena za jeden kilogram chleba sa na trhu pohybovala od 12 fenigov až po 3 marky.

## Poznámky
#  Podľa zmluvy územie medzi Južným Bugom a Dnestrom a ľavobrežnou časťou Moldavska prešlo pod jurisdikciu Rumunska.
#  V polovici októbra 1941 po okupácii Odesy sem bolo prenesené hlavné mesto Transnistrie.
#  Deň po obsadení Odesy rumunskou armádou (17. október 1941) bolo v meste zabitých okolo 3000 - 4000 mužov, vo väčšine prípadov Židov. Krviprelievanie pokračovalo aj v nasledujúcich dňoch, kedy v ňom svoju smrť našlo vyše 5000 nevinných ľudí, mnoho bolo upálených a zajatých. Za jeden mesiac vyčíňania nemeckého gestapa bolo v meste vykynožených takmer 35 000 židovských občanov. Zabíjanie pokračovalo aj v roku 1942, keď počas deportácii židovského obyvateľstva do koncentračných táborov z území Besarábie a severnej Bukoviny na jeseň a v zime umrelo takmer všetkých 150 000 Židov. Odhaduje sa, že celkovo v tejto oblasti zahynulo 200 000 rumunských a sovietskych príslušníkov židovského národa.(pozri referenciu č. 2)
#  Takto sa podarilo zachrániť asi 75 % sovietskych Židov. (pozri referenciu č. 5)

## Referencie


Kategória:Dejiny Sovietskeho zväzu
PAL

thumb|Rozšírenie vo svete
**PAL** (*phase alternating line*) je jeden zo štandardov kódovania farebného signálu pre televízne vysielanie. Ďalšie štandardy sú SECAM a NTSC.

Vynašiel ho Walter Bruch z nemeckej firmy Telefunken v roku 1967 ako kompatibilné rozšírenie do tej doby používaného kódovania čiernobieleho signálu. PAL je v súčasnosti najrozšírenejšie kódovanie.

Označenie PAL na DVD diskoch definuje iba rozlíšenie a snímkovú frekvenciu obrazu. Samotné kódovanie na diskoch prebieha iným spôsobom.

Kategória:Televízna technika
Besarabská sovietska socialistická republika

thumb|Vlajka Besarabskej SSR.
**Besarabská sovietska socialistická republika** bola republika, založená 11. mája 1919 ako autonómna časť RSFSR. Jej hlavným mestom bola Odesa.

Od začiatku vojenskej intervencie Poľska a Francúzska 2. augusta 1919 bolo hlavné mesto Tiraspol. V septembri toho roku zanikla, ale poľská okupácia tohto regiónu pokračovala až do 29. decembra 1920.

## Pozri aj
* Sovietsko-poľská vojna (1919 - 1921)

Kategória:Dejiny Moldavska
Kategória:Sovietsky zväz
Skúška tvrdosti podľa Rockwella

**Skúška tvrdosti podľa Rockwella** patrí medzi statické skúšky tvrdosti materiálu.

Spôsob jej vykonania je opísaný v norme STN EN ISO 6508-1.
Princíp: skúšobné teleso – indentor – vplyvom presne stanoveného zaťaženia vniká do skúmaného materiálu, pričom sa z miery deformácie povrchu tohoto materiálu (meria sa hĺbka vniknutia indentora) usudzuje jeho tvrdosť (ide o jamky hlboké cca ).

Značenie a vykonanie jednotlivých druhov skúšok podľa Rockwella:
* **HRA** – indentorom je diamantový kužeľ s vrcholovým uhlom 120°, skúška prebieha pri zaťažovaní silou 600 N ()
* **HRB** – indentorom je kalená gulička s priemerom cca , skúška prebieha pri zaťažovaní silou 1 000 N ()
* **HRC** – indentorom je opäť diamantový kužeľ, v tomto prípade skúška prebieha pri zaťažovaní silou 1 500 N ()

HRA je najmenej invazívna metóda vhodná na testovanie krehkých materiálov a tenkých vrstiev, HRB sa testujú mäkké a stredne tvrdé materiály, HRC tvrdé materiály. 

## Ďalšie metódy mechanického skúšania kovov
* skúška tvrdosti podľa Brinella
* skúška tvrdosti podľa Vickersa
* skúška tvrdosti podľa Knoopa
* skúška tvrdosti podľa Grodzinského

## Externé odkazy
*skúška tvrdosti podla Rockwella – conVERTER
*Seminár 'Lokálne Mechanické Vlastnosti' 

Kategória:Meranie
Kategória:Strojárstvo
Kategória:Tvrdosť
Kategória:Skúšobníctvo
Rockwell,skúška tvrdosti
Potravinová pyramída

**Potravinová pyramída** môže byť:
*v ekológii: ekologická pyramída
*v náuke o výžive: výživová pyramída
Ladislav Vodička

**Ladislav Vodička** (* 10. január 1931, Praha – † 7. marec 1999) bol český country spevák, ktorý vystupoval napr. so skupinou Jiřího Brabca a potom s vlastnou skupinou Vodomilové. Naspieval niekoľko hitov.

Vyštudoval strojnícku fakultu ČVUT. Spievať začal v roku 1961 s amatérskou skupinou Tempest. V roku 1966 mu Jiří Brabec ponúkol angažmán v skupine Country Beat a v tom istom roku spoločne s ním prešiel do divadla Semafor. Ladislav Vodička založil v roku 1974 vlastnú skupinu Vodomilové a z tej doby je aj jeho najväčší hit „Řidič tvrdej chleba má“. Po celú dobu svojej speváckej dráhy sa venoval štýlu country a vyslúžil si prezývku „český Johnny Cash“.

## Hity
* „Shane“ („Byl to Shane“)
* „Já tu zemi znám“
* „Louka plná koní“
* „Je to zlé“ – pôvodný názov, („Hoří jak troud“) 
* „Řidič má tvrdý chléb“ („Řidič, ten tvrdej chleba má“)

## Diskografia

## Piesne
* zoznam piesní Ladislava Vodičky

## Externé odkazy

* 
## Zdroj


Kategória:Českí country speváci
Kategória:Absolventi Českého vysokého učení technického
Kategória:Osobnosti z Prahy
Černinec

**Černinec** alebo **Čierninec** je potok nachádzajúci sa v okrese Svidník. Je to ľavostranný prítok Kapišovky a meria 1,5 km.

Pramení v Ondavskej vrchovine na západnom svahu vrchu Hora (328,6 m n. m.) v nadmorskej výške okolo 270 m n. m. Tečie západným smerom, podteká cestu do Kapišovej a následne sa stáča na juhozápad. Napokon v nadmorskej výške asi 240 m n. m. ústi do Kapišovky.

## Referencie

Kategória:Potoky na Slovensku
Kategória:Povodie Ondavy
Kategória:Vodné toky v okrese Svidník
Príkranský potok

**Príkranský potok** alebo **Prikrianka** je 5,5 km dlhý pravostranný prítok Bodružalíka, ktorý  preteká obcou Príkra. Potok pramení v Laboreckej vrchovine na území CHKO Východné Karpaty, juhovýchodným smerom od obce v bukovom poraste, 1 km od hranice s Poľskom, severovýchodne pod kótou 619,4 m, v nadmorskej výške 580 m. Východne z druhej strany  kopca, za horizontom, vo vzdialenosti asi 500 m vyviera  Chotčianka. Od obce Príkra tečie južným smerom a v Bodružale vo výške 359 m n. m. ústi do Bodružalíka.

## Referencie

## Iné projekty

Kategória:Potoky na Slovensku
Kategória:Vodné toky v okrese Svidník
Joe Alex

**Joe Alex** je pseudonym Macieja Słomczyńskieho, a zároveň hlavný hrdina niekoľkých detektívnych románov vydaných pod týmto pseudonymom. Hrdina románov je detektívom a zároveň spisovateľom detektívnej literatúry, ktorý vo svojich knihách opisuje vlastné príhody.

Cyklus o príhodách Joea Alexa zahŕňa 8 románov:
# Poviem vám, ako zahynul (Powiem wam jak zginął)
# Smrť hovorí v mojom mene (Śmierć mówi w moim imieniu)
# Si len diabol (Jesteś tylko diabłem)
# Tichý let smrtihlava (Cichym ścigałam go lotem)
# Piekło jest we mnie (rozšírené vydanie Kiež nájdu svojich nepriateľov (*Niechaj odnajdą swoich wrogów*) z antológie Pod szlachetnym koniem)
# Vládkyňa Labyrintu (Zmącony spokój Pani Labiryntu)
# Vražda v Mandalay House (Gdzie przykazań brak dziesięciu)
# Cicha jak ostatnie tchnienie

V románoch Joe Alex pomáha pri riešení záhad svojmu priateľovi, policajtovi zo Scotland Yardu, Benovi Parkerovi, pričom ho zväčša sprevádza jeho priateľka Caroline Beaconová, mladá a talentovaná archeologička.

## Pozri aj
*Maciej Słomczyński

Kategória:Poľskí spisovatelia
Kategória:Spisovatelia detektívok
Kategória:Pseudonymy
Siderit (rozlišovacia stránka)

**Siderit** môže byť:

* v mineralógii: 
**minerál, druh železnej rudy, synonymum: ocieľok , pozri siderit
**staršie: 
***zafírový kremeň (z okolia Salzburgu)
***lazulit
***farmakosiderit
***názov niektorých amfibolov, pozri skupina amfibolu
* v astronómii: železný meteorit, synonymá: meteorické železo, kovový meteorit , pozri siderit (železný meteorit)

## Zdroje
UPC Broadband

**UPC Broadband** je európska komunikačná spoločnosť, ktorú vlastní Liberty Global a je aktívna na Slovensku a ďalších krajinách. Poskytuje káblovú televíziu, internet a telefónne služby. Bola založená v roku 1995 ako *United Philips Cable* v Amsterdame. So stabilnými tržbami okolo 50 miliónov eur od roku 2018 bolo UPC šiestym najväčším podnikom v oblasti telekomunikácií na Slovensku v roku 2023. Ich televíziu si platí 162-tisíc slovenských domácností.

## Referencie


## Pozri aj
* chello
* Magio

Kategória:Nadnárodné spoločnosti
Kategória:Telekomunikácie
Kategória:Televízia na Slovensku
UPC

Skratka **UPC** môže byť:

## Technológia
* druh čiarového kódu
* Universal Product Code

## Podniky
* UPC Broadband, európsky prevádzkovateľ káblovej televízie, telefónu a internetu
* Univerzitné pastoračné centrum
Alisa Michajlovna Klejbanovová

**Alisa Michajlovna Klejbanovová** (; * 15. júl 1989, Moskva, Rusko) je súčasná ruská profesionálna tenistka. Počas svojej profesionálnej kariéry vyhrala 3 turnaje WTA vo štvorhre.

## Finálové účasti na turnajoch WTA (4)

### Štvorhra - výhry (3)

### Štvorhra - prehry (1)

## Externé odkazy

Kategória:Narodenia v 1989
Kategória:Ruskí tenisti
Kategória:Osobnosti z Moskvy
Eva Hrdinová

**Eva Hrdinová** (* 15. jún 1984) je súčasná česká profesionálna tenistka.

## Finálové účasti na turnajoch WTA (2)

### Štvorhra - prehry (2)

## Koncoročná pozícia v rebríčku WTA
### Dvojhra

### Štvorhra

## Externé odkazy

Kategória:Osobnosti z Plzne
Kategória:Českí tenisti
Cipi Livniová

**Cipi Livniová** (, * 8. júl 1958, Tel Aviv) je izraelská politička, zastupujúca predsedníčka vlády, ministerka zahraničných vecí a predsedníčka strany Kadima. Predtým pôsobila ako poslankyňa strany Likud.

## Iné projekty

Kategória:Izraelskí politici
Kategória:Členovia Likudu
Kategória:Osobnosti z Tel Avivu
Kategória:Ministri zahraničných vecí Izraela
Kategória:Ministerky
Boľše-Bannaja sopka

**Boľše-Bannaja sopka** je vulkanický komplex, nachádzajúci sa v južnej časti polostrova Kamčatka, severne od rieky Bannaja a asi 50&nbsp;km juhozápadne od mesta Petropavlovsk-Kamčatskij. Komplex pozostáva z kruhového prstenca lávových dómov a troskových kužeľov andezitovo-ryolitového zloženia. Vek komplexu sa odhaduje na neskorý pleistocén až holocén. Severozápadne a juhovýchodne od prstenca Boľše-Bannaja sa nachádzajú dve lávové polia bazaltového zloženia, ktorých vek sa tiež odhaduje na začiatok holocénu. Presnejšie údaje o poslednej erupcii komplexu nie sú známe.

## Externé odkazy
* www.volcano.si.edu  - vulkanický komplex Boľše-Bannaja sopka na Global Volcanism Program 

Kategória:Sopky Kamčatky
Kategória:Lávové dómy
Morfologické vedy

**Morfologické vedy** v biológii sa zaoberajú tvarom, stavbou a štruktúrou organizmov, alebo ich častí.
ďalej sa delia na:

# **[[anatómia]]** – skúma *tvar a stavbu orgánov*, ich sústav alebo aj celého organizmu
# **[[histológia]]** – študuje mikroskopickú stavbu *živočíšnych tkanív a rastlinných pletív*
# **[[cytológia]]** – skúma *tvar a štruktúru buniek* a bunkových organel, no aj procesy prebiehajúce v bunke

Kategória:Biológia
Pablo Andújar

**Pablo Andújar Alba** (* 23. január 1986, Cuenca, Španielsko) je súčasný španielsky profesionálny tenista. Aktuálne (máj 2011) je na 48. mieste medzinárodného rebríčka ATP. 

## Iné projekty

## Externé odkazy

Kategória:Španielski tenisti
Štátna cesta 304 (Maďarsko)

**Štátna cesta 304** (, ) je 4 kilometre dlhá hlavná cesta (resp. cesta druhej triedy, ) v Maďarsku, ktorá spája južné časti Miškovca s diaľnicou M30.

Cesta bola vybudovaná spoločne s diaľnicou v rokoch 2002 až 2004.

## Externé odkazy
* Internetová stránka Magyar Közút Kht. 

304
Kategória:Doprava v Miškovci